钦定古今图书集成/明伦汇编/闺媛典/第128卷 > 孟机妻余氏
## 钦定古今图书集成/明伦汇编/闺媛典/第128卷 > 孟机妻余氏

按《武昌府志》：“余氏，咸宁人。赠中丞孟机妻，少司农养
浩母也。事姑至孝，机好施予，氏恒赞助之。岁大祲，余
尽出谷以济饥者，自食麦饭。机死，呕血长恸，几欲以
身殉，块处一室，莫睹其面。养浩廷杖归，拜余曰：‘儿几
无以见母’。余曰：‘儿今始可见而母矣。冰雪之操，三十
年如一日。直指请于朝，旌表，赠恭人’。”